Sag om forældremyndighed, bopæl og samvær for parternes to fælles børn
Ret: Retten i Holbæk (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I HOLBÆK
DOM

afsagt den 1. oktober 2021

Sagen er behandlet for lukkede døre

Sag BS-22392/2021-HBK

Mor
(advokat Karen Wung-Sung)

mod

Far
(beskikket advokat Jakob Saabye-Brøndum)

Denne afgørelse er truffet af Dommer.

Sagens baggrund og parternes påstande
Familieretshuset har den 11. juni 2021 indbragt sagen for retten.

Påstande vedrørende forældremyndighed
Mor har fremsat påstand om, at den fælles forældremyndighed over Barn 1 og
Barn 2, begge Født 2009, ophæves, og at hun skal have forældremyndigheden
alene.

Far har fremsat påstand om frifindelse.

Påstande vedrørende samvær

Far har fremsat påstand om, at Barn 1 og Barn 2 skal have samvær hos ham på
følgende måde:



Hverdags- og weekendsamvær:

Fra tirsdag i ulige uger til mandag i lige uger

Feriesamvær:

Sommerferie

Hver part har 3 ugers ferie, fordelt på 2 sammenhængende uger og en
enkeltstående uge.
Samværet starter lørdag kl. 12.00 og slutter lørdag kl. 12.
Den der skal have ferie med børnene henter børnene hos den anden, og aflevere
dem hos den anden efter endt ferie.
Mor vælger først placering i lige år. Far vælger først placering i ulige år.
Den der vælger først giver besked til den anden senest den 1. marts. Overholdes
fristen ikke kan den anden vælge placering af sin ferie.

Meddelelse om placering af ferien skal gives skriftligt til den anden part,

Jul og nytår

I lige år har Far samvær fra den 23. december kl. 12.00 til den 27. december kl.
12.00
Far henter den 23. december, og Mor henter den 27. december.

I ulige år har Far samvær fra den 27. december kl. 12.00 til 2. ja-nuar kl. 12.00

Far henter den 27. december, og Mor henter den 2. ja-nuar.

Vinterferie

I ulige år fra fredag før ferien med afhentning i skolen til mandag efter ferien med
aflevering i skolen.

Efterårsferie

I lige år fra fredag før ferien med afhentning i skolen til mandag efter ferien med
aflevering i skolen.



Påskeferie

I lige år fra fredag før palmesøndag med afhentning i skolen til onsdag før
skærtorsdag kl. 12 med aflevering hos Mor.

I ulige år fra onsdag før skørtorsdag kl. 12 med afhentning hos Mor til tirsdag
efter påske med aflevering i skolen.

Store bededag, 2. pinsedag og Kristelig Himmelfartsdag

Følger det almindelige samvær.

Mor har fremsat påstand om, at Barn 1 og Barn 2 skal have samvær hos Far på
følgende måde:

Hverdags- og weekendsamvær:

Fra onsdag i lige uger til mandag i ulige uger

Feriesamvær:

Sommerferie

Hver part har 3 ugers ferie, fordelt på 2 sammenhængende uger og en
enkeltstående uge.
Samværet starter lørdag kl. 12.00 og slutter lørdag kl. 12.
Den der skal have ferie med børnene henter børnene hos den anden, og aflevere
dem hos den anden efter endt ferie.
Mor vælger først placering i lige år. Far vælger først placering i ulige år.
Den der vælger først giver besked til den anden senest den 1. marts. Overholdes
fristen ikke kan den anden vælge placering af sin ferie.

Meddelelse om placering af ferien skal gives skriftligt til den anden part,

Jul og nytår

I lige år har Far samvær fra den 23. december kl. 12.00 til den 27. december kl.
12.00
Far henter den 23. december, og Mor henter den 27. december.



I ulige år har Far samvær fra den 27. december kl. 12.00 til 2. januar kl. 12.00

Far henter den 27. december, og Mor henter den 2. ja-nuar.

Vinterferie

I ulige år fra fredag før ferien med afhentning efter skole til mandag efter ferien
med aflevering i skolen.

Efterårsferie

I lige år fra fredag før ferien med afhentning efter skole til mandag efter ferien
med aflevering i skolen.

Påskeferie

I lige år fra lørdag før palmesøndag kl. 12.00 til 2. påskedag kl.
12.00.

Store bededag, 2. pinsedag og Kristelig Himmelfartsdag

Følger det almindelige samvær.

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens §
218 a.

Parterne har fælles forældremyndighed i henhold til lov.

Der er i sagen indhentet udtalelse fra børnenes skole.

Børnene har den 10. maj 2021 haft børnesamtaler med en børnesagkyndig fra
Familieretshusets børneenhed. Hovedindholdet af samtalen fremgår af notater af
10. maj 2021.

De har derudover den 1. juni 2021 haft yderligere en samtale med den børne-
sagkyndige, der tillige er børnenes kontaktperson. Pigerne har i den forbindelse
ønsket, at en del af samtalen skulle videregives til sagen. Dette fremgår af notat af
1. juni 2021.

Far har fri proces under sagen.

Forklaringer
Der er afgivet forklaring af Mor og Far.



Mor har forklaret, at hun er 40 år. Hun er førtidspensionist efter en ulykke i 2007.
Hun modtager både førtidspension og tjenestemandspension. Hun bor i et hus op
Vej i By 1, som hun købte i maj i år. Det er en lille murermestervilla. Pigerne har
hver deres værelse. Huset ligger ca. 2½ km fra skolen, så pigerne kan cykle til
skole.
Hun og Far mødtes i 2004 og blev kærester i 2006. I 2007 kom hun til skade.
Barn 1 og Barn 2 blev født i 2009. De blev født 8 uger for tidligt, og hun var
indlagt sammen med dem. Det første år var en hård tid. Hun stod meget med det
selv. Far stoppede med at arbejde og havde det også svært med sig slev i den
periode. I 2014 overvejede hun at blive skilt, da de havde været igennem en svær
tid, men hun havde ikke overskud til det. Først i 2019 var hun klar til at blive
skilt.
Deres forhold var både stormfuldt og dejlig i den første tid, men derefter gled det
hurtigt ud, så de levede lidt parallelt. Hun stod for det praktiske og passede
børnene og hjemmet. Far realiserede sig selv med sport og mange skiftende jobs.
Hun følte, at hun af Far blev pålagt meget skyld for, at tingene ikke lyk-kede for
Far. De havde mange skænderier.
Pigerne kunne mærke det, da de blev ældre.
De gik fra hinanden i 2019. Hun blev boende i huset, og de lavede en børneaf-tale
i december 2019. Hun følte sig lidt tvunget til at indgå aftalen. Den blev ikke
fulgt. I den første lange tid, havde de reelt en 12-2 samværsordning. Far skulle
først til at lære at tage sig af børnene, og børnene var utrygge, når de blev hentet
af deres far.
Det var svært for hende at give slip på Far.
I maj 2020 modtog hun en mail fra Far, hvor han blandt andet skrev, at han ikke
ønskede at leve mere. Han skrev dog også, at han ikke ville gøre noget ved det
lige nu, og at hun ikke skulle gøre noget. Hun ringede til Far, da hun fik mailen,
og de talte lidt sammen. Hun kørte så hen til ham, og fik ham over-talt til at tage
med på den psykiatriske skadestue. Far havde en aftale med en psykiater et par
dage efter. Derfor valgte den psykiatriske skadestue ikke at gøre mere ved det.
Et par dage efter modtog hun nogle ikke særlig behagelige sms-er fra Far. Deres
kontakt er meget uhensigtsmæssig, og hun kan have svært ved at være i den.
Efter at de gik fra hinanden, har Far fået Diagnose 1.
Samværet har i perioder været fint, men i andre perioder er det ikke gået så godt.
Så kom pigerne hjem og var urolige og havde en distance til hende. Så spørger de
pludselig, ”er det rigtig, at du søger fuld forældremyndighed” , eller ”er det rigtigt
at du ikke ønsker, at far skal se os” . De her være rigtigt vrede og splittede.
De prøvede med en 8-6 ordning, idet pigerne gav udtryk for, at de rigtig gerne
ville en 8-6 ordning. Det gik skidt. De prøvede det en eller to gange, men pi-gerne
trivedes ikke i det. De er så splittede.



Op til sommerferien i år skulle pigerne i Familieretshuset til børnesamtale. Far
havde sagt til dem, at det ville blive sådan som de sagde til den børnesag-kyndige.
Da de fandt ud af, at det ikke er sådan det foregår, blev de så vrede. Hun gik
derfor med til et forlig, men forliget faldt sammen, inden det var kom-met i gang.
Barn 2 ringede til hende og var vred på hende. Hun fik talt hende til ro og de
sagde farvel. Hun skrev til hende om aftenen, om hun var ok. Det var hun. En
halv time senere skrev Barn 2 til hende, at hun ikke længere var ok, og nu ville
hun bare hjem. De skrev lidt frem og tilbage, og til sidst ville Barn 2 bare hentes
med det samme. Da hun hentede hende, stod Barn 2 ude ved vejen. Barn 1 var
ikke med, da hun ikke turde gå med.
Hun tog Barn 2 med, og skrev til Far, at hun ville aflevere hende i skolen næste
dag. Så kunne han hente hende til ferien fra skolen. Han skrev så tilbage, at Barn
2 ikke skulle hjem til dem efter det, der var sket om aftenen. Efter at pigerne
havde været i sommerhus med Far, var de derefter i 5 uger hos hende. De havde
en fantastisk sommerferie. Pigerne var så afslappede og glade.
Nu er de tilbage på den delte 5-9 ordning. Efter sidste lange samvær var der igen
vrede. Det er hårdt for pigerne at se deres far græde og sige at han gerne vil have
dem mere. De er så splittede.
Samtalen den 1. juni med deres kontaktperson havde de selv bedt om. Den fik hun
ikke noget at vide om efterfølgende.
Der bliver i høj grad talt om omfanget af samværet hjemme hos far.
Samværet skal blive i de nuværende weekender, da hun også har fået skabt sig et
liv og hun har indrettet sig efter at have børnefri i de weekender nu.
Efter et rådgivningsmøde i Familieretshuset, laver de laver nu overleverings-mails
og det funger godt.
Barn 1 er en utrolig kærlig og energisk og følende lille pige. Hun mærker hvad
der sker omkring hende.
Barn 2 er en klog lille pige, super kærlig, flittig og dygtig i skolen. De går i hver
deres klasse. De har meget glæde af hinanden.
Hun ønsker forældremyndigheden over børnene, da de ikke kan blive enige om
noget. Det mest i øjenfaldende er omkring Barn 1, om hun har Diagnose 1 eller ej.
Far mener, at hun har Diagnose 1 ligesom ham, og har talt med Barn 1 om det,
selvom der ikke er andre, der har den tanke. Han vil give hende sin egen medicin.
Skolen mener det ikke. Barn 1 tror nu, at der er noget galt med hende. Hun har
indvilligede i, at Barn 1 kan sendes til udredning for Diagnose 1, selvom hun ikke
mener, at Barn 1 har det. Barn 1 trives rigtig godt nu. Pigerne går i privat skole.
Far har uden hendes vidende talt med rektor, om at pigerne skulle skifte skole, og
på deres gamle skole, tror de ,at pigerne snart skal starte på den gamle skole igen.
Hun og Far havde ikke talt om det forinden, og det er hendes opfattelse, at pigerne
skal fortsætte på privatsko-len.
Der bliver udbetalt et børnepensionstillæg fra hendes pension til pigerne. Det
bliver indbetalt på pigernes nemkonti. Dem anvender hun til de løbende ek-



straudgifter til for eksempel vintertøj, computere til skolebrug og lidt ekstra
lækkert tøj. Sådan har de altid brugt de penge. For ca. et halvt år tid siden spær-
rede Far kontiene. Nu kan ingen af dem hæve penge på kontiene.

Far har forklaret, at han i dag er sygemeldt. Det har han været si-den oktober
sidste år, og han skal snart i jobafklaring. Han har været igennem 3 operationer,
og har derudover fået Diagnose 1 i marts 2020. Først i ja-nuar 2020 blev han
opmærksom på, at han måske kunne have Diagnose 1, og at det var årsag til hans
rastløshed. Efter at han fik diagnosen gav det hele pludselig mening. Han har altid
været velfungerende.
Efter 2018 er det rigtig, at han skiftede meget job. Han mærkede en utryghed og
rastløshed indeni. Han fandt så ud af, at det ikke var jobbet, der var årsagen. Han
bor i By 2 i et sommerhusområde. Det er et helårshus, og han har tilladelse til at
bo der hele året. Pigerne har hver deres værelse.
Han synes ikke, at det var så hårdt at få pigerne. Selvom der var lidt hårdt at få to
for tidligt fødte børn, der var sensitive. Han tog 14 måneders barsel, og han
oplevede, at de havde et samarbejde om det. Han har været tæt med sine børn fra
starten af og har prioriteret det. Han har taget sig meget af børnene under
samlivet. For eksempel var det ham, der tog dem til sport.
Han har været meget bange for Mors vrede.
Det var ham, der tog initiativet til skilsmissen i 2019. Da han flyttede ud, kom der
advokat på. Han blev presset til at indgå børneaftalen. Han syntes, at det gav
mening at børnene havde base i deres tidligere fælles hjem.
De har svært ved at aftale ændringer. Sidste år kunne han for eksempel ikke få
pigerne med til en konfirmation i familien, da Mor insisterede på, at de havde
ferie hos hende.
Barn 1 har mange af de udfordringer, han selv har haft, og hans psykiater har
rådet ham til, at de ikke skal vente i 40 år med at få det undersøgt. Han har ikke
tænkt sig at give Barn 1 sin egen medicin. Han prøver bare at finde løsninger. Når
pigerne er på samvær, nyder de bare hinandens selskab. Pigerne sidder al-tid i
stuen og ikke på deres værelser. De var så glade, da de kunne være en dag mere
hos ham, men så trak Barn 1 det tilbage. Det er ham, der har måtte for-tælle
pigerne det, hver gang der er sket ændringer, for Mor fortæller dem det ikke.
Han ønsker mere samvær efter at have lyttet til, hvad pigerne gerne vil. Han og
Mor har kontakt i forbindelse med overlevering.
Da han sendte den mail til Barn 1 om, at han ikke ville leve mere, var han lige
startet på medicin for Diagnose 1. Diagnose 2 aer en bivirkning ved Diagnose 1
medici-nen. Han får derfor i dag en anden medicin imod Diagnose 1 og får
antidepressiv medicin for denne bivirkning.
Episoden med Barn 2 lige før ferie var et resultat af, at pigerne ikke ved hvor de
skal pege deres frustrationer hen.



Han ønsker skift af samværsweekenderne, da han skal i jobtræning, og det vil
passe bedre med det praktiksted, der har været tale om. Det er ikke aktuelt lige nu,
men bliver det forhåbentlig snart.
I oktober 2020 blev han opmærksom på pigerne nemkonti, og så, at der var nogle
posteringer, som han ikke kendte til. Han kontaktede Familieretshuset, der fortalte
ham, at han kunne sige til banken, at han ikke samtykkede i det. Han ringede
derefter til banken, og fortalte dem, at han ikke har samtykket i, at der hæves
penge på kontoen. Han vil bare sikre sig, at pengene kommer bør-nene til gavn.
Han synes, at de skulle være en opsparing til børnene, til når de bliver ældre.
Børnepensionerne fra hans pension går ind på den samme konti.

Rettens begrundelse og resultat

Det kan lægges til grund, at parterne i øjeblikket har meget svært ved at kom-
munikere også om børnenes forhold, herunder om, hvordan de penge, der lø-
bende udbetales fra parternes pensionsordninger til børnenes forsørgelse, skal
anvendes. Deres samarbejdsvanskeligheder er så alvorlige, at pengene, der er
beregnet til børnenes forsørgelse nu i i hvert fald de seneste 6 måneder ikke har
kunnet anvendes til deres forsørgelse, men har stået bundet på deres nemkonti.

På den baggrund finder retten, at der er påvist konkrete holdepunkter for at an-
tage, at forældrene på nuværende tidspunkt ikke vil kunne samarbejde om bør-
nenes forhold til børnenes bedste, og at det derfor er bedst for børnene, at den
fælles forældremyndighed ophæves, jf. forældreansvarslovens § 11, 2. pkt., jf. § 4.

Efter en samlet vurdering finder retten det herefter bedst for børnene, at foræl-
dremyndigheden tillægges Mor alene. Retten har herved navnlig lagt vægt på, at
børnene har bopæl hos Mor, og at der ikke i sagen er oplysninger, der giver
grundlag for at ændre det.

Efter en samlet vurdering af børnenes forhold, herunder omfanget af det hidti-dige
samvær, at der er enighed om, at hverdags- og weekendsamværet skal samles til
én periode, og børnenes ønske om mere tid sammen med deres far, finder retten,
at Barn 1 og Barn 2 skal have samvær med Far, jf. forældreansvarslovens § 19 og
§ 21, som nedenfor bestemt.

Hvis hverdags- og weekendsamværet ikke gennemføres, er der automatisk er-
statningssamvær i overensstemmelse med bekendtgørelse om forældremyndig-
hed, barnets bopæl og samvær m.v. § 9.

THI KENDES FOR RET:



Den fælles forældremyndighed over Barn 1 og Barn 2, begge Født 2009,
ophæves, og Mor skal fremover have forældremyndigheden over børnene alene.

Barn 1 og Barn 2 skal have samvær med Far på følgende måde:

Hverdags- og weekendsamvær:

Fra tirsdag i ulige uger efter skole til mandag i lige uger med aflevering i sko-len.

Feriesamvær:

Sommerferie

Hver part har 3 ugers ferie, fordelt på 2 sammenhængende uger og en
enkeltstående uge.
Samværet starter lørdag kl. 12.00 og slutter lørdag kl. 12.
Den der skal have ferie med børnene henter børnene hos den anden, og aflevere
dem hos den anden efter endt ferie.

Mor vælger først placering i lige år. Far vælger først placering i ulige år.
Den, der vælger først, skal give besked til den anden senest den 1. marts. Over-
holdes fristen ikke kan den anden vælge placering af sin ferie.

Meddelelse om placering af ferien skal gives skriftligt til den anden part,

Jul og nytår

I lige år har Far samvær fra den 23. december kl. 12.00 til den 27. december kl.
12.00
Far henter den 23. december, og Mor henter den 27. december.

I ulige år har Far samvær fra den 27. december kl. 12.00 til 2. ja-nuar kl. 12.00
Far henter den 27. december, og Mor henter den 2. ja-nuar.

Vinterferie



I ulige år fra fredag før ferien med afhentning i skolen til mandag efter ferien med
aflevering i skolen.

Efterårsferie

I lige år fra fredag før ferien med afhentning i skolen til mandag efter ferien med
aflevering i skolen.

Påskeferie

I lige år fra fredag før palmesøndag med afhentning i skolen til onsdag før
skærtorsdag kl. 12 med aflevering hos Mor.

I ulige år fra onsdag før skørtorsdag kl. 12 med afhentning hos Mor til tirsdag
efter påske med aflevering i skolen.

Store bededag, 2. pinsedag og kristelig himmelfartsdag

Følger det almindelige samvær. Hvis samværet derved starter på en dag, hvor
skolen er lukket, starter samværet kl. 12.00 med afhentning på Mors bopæl. Hvis
samværet derved slutter på en dag, hvor skolen er lukket, slutter samværet kl.
12.00 med aflevering på Mors bopæl.

Ingen af parterne betaler sagsomkostninger til den anden part eller til statskas-sen.